електронна поща, идентификатор по споразумение или например номер от Европейската асоциация за номериране на артикулите (номер EAN).
 Електронен обмен на данни (EDI) означава прехвърляне по електронен път на структурирани данни по приети стандарти от приложения на компютъра на един участник към приложения на компютъра на друг участник.
 Стоки означава движимо имущество, търговски стоки или продукти.
 Стокова позиция означава целият товар (пратка) или част от него (нея), получил(а) се от товародателя, в това число всякакъв опаковъчен материал, като например палети, осигурен от товародателя.
 Бруто тонаж (БРТ) означава мярката за общия размер на кораба, определена в съответствие с разпоредбите на международната конвенция за измерване на плавателни съдове, обикновено изразена в регистър тонове.
 Бруто тегло означава теглото (масата) на стоките, включително опаковката, но без оборудването на превозвача, изразено(а) в килограми (с цели числа).
 Ръководство за съставяне на съобщения означава наръчник, описващ подробно как се съставя определено стандартно съобщение и кои сегменти, елементи от данни, кодове и справочни номера се използват и как.
 Пункт означава всяко именувано географско място, като например пристанище, товарен терминал по вътрешните водни пътища, летище, контейнерен пункт, терминал или всякакво друго място, където може да бъде извършено освобождаване от митница или нормално получаване или доставяне на стоки, с постоянни съоръжения за преместване на товари, свързани с международната търговия или транспорт и използвани често за тези цели. Пунктът е признат за такъв от компетентен национален орган.
 Транспортно средство означава видът транспортно средство, използвано за превоза на стоки, като например баржа, камион, кораб или влак.
 Тон означава единица тегло, еквивалентна на 1 000 kg.
 Вид транспорт означава метод за транспортиране, използван за превозване на стоки, напр. железопътен, автомобилен, морски, вътрешноводен транспорт.
 Следващо пристанище на посещение означава поредното място (пристанище на посещение), на което корабът ще пристигне след извършено пътуване. Понятието се използва само от капитана за указване на следващия компетентен орган в съответствие с приложимите разпоредби.
 Точка на преминаване означава определено различимо място, служещо за знак, с помощта на който се определят части от пътуването на плавателен съд и се активират определени действия. Тя може да бъде под формата на виртуална линия, перпендикулярна на оста на фарватера, която преминаваот едната до другата страна на фарватера.
 Пристанище на посещение означава място, на което корабът действително пуска котва, застава на стоянки или застава в покой по някакъв друг начин за определен период от време, за да изпълни някакви необходими операции, свързани с кораба, товара или екипажа.
 Квалификатор означава елемент от данни, чиято стойност се изразява като код, придаващ конкретно значение на функцията на друг елемент от данни или сегмент.
 Референтен номер означава номер, който служи за посочване или упоменаване на връзка или, когато е приложимо, на ограничение.
 Регистър тон означава единица вътрешен капацитет на кораб, равна на 100 кубични фута (2,8317 m3).
 Сегмент означава предварително определен и идентифициран набор от функционално свързани стойности на елементи от данни, които се разпознават по поредните им позиции в набора. Сегментът започва с етикет на сегмента и завършва със символ за край на сегмента. Той може да бъде сегмент за услуга или сегмент с потребителски данни.
 Код на